অনেকক্ষণ ধরে অন্ধের মত এটা ওটা নেড়ে কিছু করতে না পেরে কম্পিউটার অফ করে দিলাম। কাল সকাল সকাল হোস্টেল ছাড়তে হবে। ব্যাগটা নিয়ে দ্রুত বেরিয়ে এলাম। ভেবেছিলাম হোস্টেলে ফিরে গোছগাছ করে তাড়াতাড়ি শুয়ে পড়বো। কী ভাবলাম আর কী হলো। তাড়াতাড়ি ঘুমানো তো দূরের কথা আদৌ ঘুমাতে পারি কি না জানি না। গোছগাছ যে করবো তারও উপায় নেই। লাইট জ্বালালেই ওয়াইন জেগে উঠবে। মাদকাসক্তদের বিশ্বাস নেই। নেশার ঘোরে যা কিছু করে বসতে পারে।